QUARTER 4, 2011 - MAIN FINDINGS - ImarComms - Digital Marketing Agency
Αποτελέσματα ‘i report’: 4ο Τρίμηνο 2011
Ο Δεκέμβρης κρατά τις online αγορές ψηλά
Άνοδος σε Τηλεφωνικές και Ηλεκτρικές Συσκευές
Ανοδική χρήση κινητού τηλεφώνου
Για πρώτη φορά χρήση Tablet
Τα αποτελέσματα του τέταρτου τριμήνου του 2011 του συνδρομητικού εργαλείου μέτρησης και ανάλυσης online αγορών στην Κύπρο – the i report - ανακοίνωσαν σήμερα η εταιρία ερευνών Evresis και η εταιρία υπηρεσιών διαδραστικού μάρκετινγκ ImarComms.
το τέταρτο τρίμηνο του 2011 με τον Δεκέμβριο να καταγράφει την υψηλότερη αγοραστική κίνηση όλου του έτους με 64.2%, σε αντίθεση με τους μήνες Οκτώβριο και Νοέμβριο που κατέγραψαν τα χαμηλότερα ποσοστά του έτους με 42.8% και 47.2% αντίστοιχα.
Οι online αγορές κρατήθηκαν στα ίδια περίπου επίπεδα με το προηγούμενο τρίμηνο στο 33.6% παρά την συνεχιζόμενη οικονομική ύφεση καταγράφοντας μικρή μείωση του 0.2% από το προηγούμενο τρίμηνο, παραμένοντας στο ένα τρίτο των επισκεπτών του διαδικτύου ηλικίας 13 ετών και άνω.
Το i report κατέγραψε αύξηση στην χρήση του κινητού τηλεφώνου για online αγορές φτάνοντας το 8.9% των συνολικών online αγορών του τέταρτου τριμήνου του 2011, ενώ για πρώτη φορά κατέγραψε αγορές που έγιναν μέσο Tablet της τάξεως του 2.2%. Το ποσοστό των αγορών που έγινε μέσο ηλεκτρονικού υπολογιστή μειώθηκε κατά 7.7% στο 91.7%.
Επίσης, το 88.3% των online αγορών έγιναν από το σπίτι και το 18.3% από το γραφείο.
«Τα αποτελέσματα του τέταρτου τριμήνου του 2011 καταδεικνύουν τον Δεκέμβριο ως τον καλύτερο μήνα των online αγορών ο οποίος καλύπτει την σημαντική πτώση που καταγράφηκε τους δυο προηγούμενους μήνες του τριμήνου», δήλωσε ο Διευθυντής της Evresis Νικόλας Νικολάου.
Όσον αφορά τις κατηγορίες και τα είδη προϊόντων που αγοράστηκαν online, το i report κατέγραψε: πρώτη την κατηγορία Ειδών Ένδυσης με 34.2% με αύξηση 4.7%, με τα αθλητικά ρούχα να μειώνονται στο 26.8% και τα ρούχα εργασίας να αυξάνονται στο 94.3%. Δεύτερη την κατηγορία των Αεροπορικών Εισιτηρίων με 19.2% με μείωση 3.1%. Τρίτη την κατηγορία ειδών υπόδησης με 11.7% και τέταρτη αυτήν των συσκευών τηλεφώνων με 11.1% και αύξηση 5.8%.
Όσον αφορά τις ιστοσελίδες και τα online shops απ’ όπου έγιναν οι αγορές, το i report κατέγραψε το Ebay να παραμένει το πρώτο με 44.2% και αύξηση 4.4%, δεύτερο ακολουθεί το Asos με 17.5% και αύξηση 4.1%, και τρίτη ακολουθεί η Amazon με 14.4% και μείωση 5.7%. Ακολουθεί η Cyprus Airways με 5.8% και η Ryainair με 3.9%. Επίσης από τα υπόλοιπα online shops, το i report κατέγραψε ανάμεσα στα Top Ten μεταξύ άλλων - το Pixmania με 3.1%, το Victoria secret με 3.3% και το Strawberrynet με 2.5%.
«Το i report κατέγραψε μια σημαντική αλλαγή στον τρόπο διεκπεραίωσης των online αγορών με αύξηση της χρήσης των κινητών τηλεφώνων και συσκευών Tablet εις βάρος των κλασσικών συσκευών όπως ο ηλεκτρονικός υπολογιστής σηματοδοτώντας την αρχή αντικατάστασης του με νέα μέσα», δήλωσε ο Διευθύνων Σύμβουλος της ImarComms Περικλής Έλληνας.